LIETUVOS RESPUBLIKOS APLINKOS MINISTRAS

ĮSAKYMAS

DĖL BŪSTO PRIEINAMUMO LIETUVOJE DIDINIMO GALIMYBIŲ VERTINIMO PRIEŽIŪROS KOMITETO SUDARYMO

2024 m. lapkričio 4 d. Nr. D1-371

Vilnius

Vadovaudamasis Lietuvos Respublikos aplinkos ministerijos nuostatų, patvirtintų Lietuvos Respublikos Vyriausybės 1998 m. rugsėjo 22 d. nutarimu Nr. 1138 „Dėl Lietuvos Respublikos aplinkos ministerijos nuostatų patvirtinimo“, 11.9 ir 16.3 papunkčiais, Vertinimo metodinių gairių, patvirtintų Lietuvos Respublikos finansų ministro 2021 m. birželio 28 d. įsakymu Nr. 1K-227 „Dėl Strateginio valdymo metodikos taikymo“, 32 punktu ir siekdamas užtikrinti vertinimo „Būsto prieinamumo Lietuvoje didinimo galimybių vertinimas“, numatyto 2024–2027 metų vertinimo plane, patvirtintame Lietuvos Respublikos finansų ministro 2021 m. birželio 28 d. įsakymu Nr. 1K-227 „Dėl Strateginio valdymo metodikos taikymo“, kokybės priežiūrą:

1.	Sudarau šios sudėties Būsto prieinamumo Lietuvoje didinimo galimybių vertinimo priežiūros komitetą (toliau – komitetas):

1.1.	Daiva Matusevičė – aplinkos viceministrė (komiteto pirmininkė);

1.2.	Laura Lukoševičienė – Lietuvos Respublikos aplinkos ministerijos Būsto politikos grupės vadovė (komiteto pirmininko pavaduotoja);

1.3.	Soneta Brinienė – Lietuvos Respublikos socialinės apsaugos ir darbo ministerijos Paramos būstui grupės vyriausioji patarėja, laikinai atliekanti grupės vadovo funkcijas (pakaitinė narė – šios grupės vyresnioji patarėja Asta Misiukienė);

1.4.	Titas Budreika – Lietuvos Respublikos ekonomikos ir inovacijų ministerijos Viešosios politikos vertinimo ir duomenų analizės grupės vadovas (pakaitinis narys – šio skyriaus vyriausiasis specialistas Edvinas Najulis);

1.5.	Gabriela Kuštan – Lietuvos savivaldybių asociacijos patarėja darnios plėtros ir energetikos klausimais (pakaitinis narys – Giedrius Lingis, šios asociacijos patarėjas savivaldybių finansų ir ekonomikos klausimais);

1.6.	Algirdas Prapiestis – Lietuvos banko Makroprudencinės analizės skyriaus vadovas;

1.7.	Jekaterina Šarmavičienė – VšĮ Centrinės projektų valdymo agentūros Metodinės pagalbos kompetencijų centro vadovė (pakaitinė narė – šios agentūros Viešosios ir privačios partnerystės skyriaus vadovė Neringa Pažūsienė);

1.8.	Rasa Tamulevičiūtė – Lietuvos Respublikos vidaus reikalų ministerijos Regioninės politikos grupės vadovė (pakaitinis narys – šios grupės vyriausiasis patarėjas Andrius Valickas);

1.9.	Eglė Valūnė – Aplinkos ministerijos Būsto politikos grupės vyriausioji patarėja (pakaitinė narė – šio skyriaus patarėja Kristina Bernotaitė).

2.	Pavedu:

2.1.	komitetui:

2.1.1.	pirmame priežiūros komiteto posėdyje patvirtinti darbo reglamentą;

2.1.2.	suderinti vertinimo paslaugų pirkimo techninę specifikaciją, susipažinti su vertinimo paslaugų pirkimo eiga ir rezultatais;

2.1.3.	prižiūrėti vertinimo paslaugų pirkimo sutarties vykdymą ir įgyvendinimą;

2.1.4.	analizuoti paslaugų teikėjo teikiamas vertinimo ataskaitas, teikti pasiūlymus ir pastabas paslaugų teikėjui dėl pirkimo sutarties įgyvendinimo, taip pat būsto prieinamumo politikos krypčių ir jų įgyvendinimo priemonių;

2.1.5.	tvirtinti vertinimo ataskaitas;

2.2. Aplinkos ministerijos Būsto politikos grupei techniškai aptarnauti priežiūros komitetą.

3. Priežiūros komitetas turi teisę šio įsakymo 2.1.4 papunktyje nurodytoms funkcijoms atlikti prireikus pasitelkti kitų valstybės institucijų, įstaigų ir organizacijų atstovus, ekspertus, kurie dirba be atlygio.

Aplinkos ministras	Simonas Gentvilas